ΚΑΝΟΝΙΣΜΟΣ (ΕΟΚ) αριθ. 817/92 ΤΟΥ ΣΥΜΒΟΥΛΙΟΥ της 31ης Μαρτίου 1992 για την τροποποίηση του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 816/92 (2), και ιδίως το άρθρο 5γ παράγραφος 6,

την πρόταση της Επιτροπής (3),

τη γνώμη του Ευρωπαϊκού Κοινοβουλίου (4),

Εκτιμώντας:

ότι το καθεστώς συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 παρετάθη για ένατο δωδεκάμηνο 7 ότι θα πρέπει να προσαρμοστούν, για το σκοπό αυτό, οι σχετικές διατάξεις του κανονισμού (ΕΟΚ) αριθ. 587/84 (5), όπως τροποποιήθηκε τελευταία από τον κανονισμό (ΕΟΚ) αριθ. 1639/91 (6) 7 ότι, κατά γενική παραδοχή, η εφαρμογή του καθεστώτος ελέγχου της γαλακτοκομικής παραγωγής δεν πρέπει να θέσει υπό αμφισβήτηση την αναδιάρθρωση των γεωργικών εκμεταλλεύσεων στο έδαφος της πρώην Λαϊκής Δημοκρατίας της Γερμανίας 7 ότι, λόγω των δυσκολιών που απαντώνται, απαιτείται παράταση, για μια συμπληρωματική περίοδο, των ελαφρύνσεων του καθεστώτος για το εν λόγω έδαφος 7 ότι, λόγω της ερμηνείας των διατάξεων του άρθρου 7 παράγραφοι 2 και 3 του κανονισμού (ΕΟΚ) αριθ. 587/84 σχετικά με την υποκατάσταση αγοραστών την οποία έδωσε το Δικαστήριο των Ευρωπαϊκών Κοινοτήτων με την απόφασή του της 10ης Ιουλίου 1991, θα πρέπει να διευκρινιστούν ανάλογα οι προαναφερόμενες διατάξεις 7 ότι οι συνολικές ποσότητες άμεσων πωλήσεων, όπως καθορίζονται στο παράρτημα του κανονισμού (ΕΟΚ) αριθ. 857/84, πρέπει να προσαρμοστούν όπως οι συνολικές ποσότητες παραδόσεων δυνάμει του κανονισμού (ΕΟΚ) αριθ. 804/68, και για τους ίδιους λόγους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 587/84 τροποποιείται ως εξής:

1. Στο άρθρο 4α παράγραφος 1 πρώτο εδάφιο, οι όροι «κατά τη διάρκεια των οκτώ περιόδων» αντικαθίσταται από τους όρους «κατά τη διάρκεια των εννέα περιόδων».

2. Στο άρθρο 6, η παράγραφος 2 πρώτο εδάφιο συμπληρώνεται με την ακόλουθη φράση:

«Εντούτοις, για την περίοδο από την 1η Απριλίου 1992 έως τις 31 Μαρτίου 1993 οι ποσότητες καθορίζονται με την επιφύλαξη μείωσης κατά 1 % σύμφωνα με τις προτάσεις της Επιτροπής στα πλαίσια της αναμόρφωσης της ΚΓΠ, κατά τη διάρκεια της περιόδου.»

3. Στο άρθρο 7:

α) παράγραφος 1 τρίτο εδάφιο, οι λέξεις «κατά τη διάρκεια της όγδοης περιόδου» αντικαθίσταται από τις λέξεις «κατά τη διάρκεια της ενάτης περιόδου δώδεκα μηνών» 7 β) παράγραφος 3, το πρώτο εδάφιο αντικαθίσταται από το ακόλουθο κείμενο:

«3. Τα κράτη μέλη μπορούν να προβλέπουν ότι μέρος των ποσοτήτων που αναφέρονται στην παράγραφο 1 προστίθεται στην εφεδρική ποσότητα που αναφέρεται στο άρθρο 5 ή, ενδεχομένως, στην εφεδρική ποσότητα που αναφέρεται στο άρθρο 6 παράγραφος 3.»

4. Στο άρθρο 9 παράγραφος 4 πρώτο εδάφιο, οι λέξεις «κατά τη διάρκεια των οκτώ περιόδων» αντικαθίσταται από τις λέξεις «κατά τη διάρκεια των εννέα περιόδων».

5. Στο παράρτημα, ύστερα από τη στήλη «1 .4. 1991 - 31. 3. 1992» προστίθεται η ακόλουθη στήλη: > ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1992.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1992. Για το Συμβούλιο Ο Πρόεδρος Arlindo MARQUES CUNHA